  Виталий Пронин © Dominic Lipinski/Pool Photo via APДуннеын Кивалто нылкышноос  Великобританилэн  выль премьер-министрез луиз Тереза Мэй. Та кунын правительствоен но министръёсын кыкетӥзэ ини кивалтоз кышномурт: нырысетӥез вал ваньмызлы тодмо Маргарет Тэтчер, табере Великобританиез валтоз  59 аресъем Тереза Мэй. Со 6 ар кивалтӥз Великобританиысь МВД-ен. Выль премьер портфельёсты люкылӥз ини, кылсярысь, кунгожсьӧр ужпумъёсъя министр луиз Лондонлэн азьвыл мэрез Борис Джонсон. Выль премьер-министрез экспертъёс ӵошато ини           М. Тэтчерен но Германилэн канцлереныз А. Меркелен. Туспуктӥз А. ГорбуновРоссиын  Бусылэн нуналыз - Алтайын 14-тӥ-16-тӥ июле Алтай музъем вылэ Бусылэн нуналаз люкаськозы быдэс Россиысь гурт удысын тыршисьёс, кивалтӥсьёс.6 гектар вылэ интыяськем адӟытонын 500 техника возьматэмын луоз, та пӧлысь 150-эз Алтай крайын поттэмын. Бусые поттозы ӟеч выжыысь пудоез, трос урожай сётӥсь культураосты. Ортчозы котырес ӝӧк сьӧрын кенешонъёс: пудо вордонэз азинтон, йӧл кысконэз ӝутон, культураосты   будэтон сярысь.Ужрадэ пыриськыны чакла Россиысь гурт удысъя министр Александр Ткачев. Лыктозы 30 улосвылъёсысь 250-лэсь трос компаниос. Удмуртилэн делегациеныз кивалтоз гурт удысъя но сиён-юонъя министрлэн нырысетӥ воштӥсез Алексей Вихарев. Удмуртиын Дунтэк спектакль Удмурт филармониын «Россиысь театръёс»  федерал проектэн тодматскон ортчиз.Та проект сярысь мадизы  сое кылдытӥсь, Москваысь «Мир и гармония» фондлэн кивалтӥсез Эльмира Щербакова но Россиысь дано артистка Любовь Руденко. Проектлэн валтӥсь малпанэз - Россиысь бадӟым но пичи городъёсын улӥсьёслы дунтэк возьматыны, меӵак эфирын яке гожтыса, Москваысь но Санкт-Петербургысь театръёслэсь постановкаоссэс. Туннэ нуналлы кунысьтымы 60 кинотеатръёсын спектакльёсты возьмато.  Толон филармонилэн залаз возьматэмын вал А. Чеховлэн веросэзъя Россиысь калык артистлэн Александр Калягинлэн Москваын пуктэм «Лица» спектаклез.Галина СЕМЁНОВА Теги: Дуннеиворъёс  